Aţi primit decizia de pensionare şi sunteţi nemultumit cu privire la suma de bani care va fost calculată? Nu v-au fost luate în calcul toate veniturile suplimentare, adeverinţele depuse, sau alte acte doveditoare? Care este procedura legală prin care vă puteți cere drepturile, vă spunem în ediţia de marţi, 26 martie, a emisiunii ,,Oamenii și legea,,.
În direct, de la ora 13:00, invitatul Mihaelei OLARU este Răzvan CRĂCIUNAŞ, avocat.
Potrivit noii legi a pensiilor, de la 1 ianuarie anul acesta, pensiile românilor au crescut cu 13,8%, autoritățile promițând o altă majorare începând cu 1 septembrie. Normele de aplicare care cuprind condițiile de acordare, stabilire și recalculare a pensiilor, precum și determinarea stagiului de cotizare contributiv, au fost deja aprobate de Guvern. Românii care au beneficiat de sporuri, prime sau alte bonusuri în timpul perioadei de angajare vor fi nevoiți să parcurgă mai mulți pași, necesari în procesul de recalculare. Detalii, pe TVR 1.
Recalcularea pensiei se poate face în cazul celor care au realizat stagiul de cotizare după deschiderea dreptului de pensie pentru limita de vârstă, dar și pentru persoanele care au mai lucrat și după ce au împlinit vârsta de retragere și au iesit la pensie. Una dintre prevederile noii legi a pensiilor, stabilește că angajații pot continua raportul de muncă sau de serviciu, cu acordul anual al angajatorului, până la 70 de ani, în loc să se pensioneze.
***
Ne puteti trimite comentarii, întrebări, sugestii şi propuneri de teme prin mesaj la numarul de WhatsApp 0728.754.133 precum şi la adresa de e-mail oameniisilegea@tvr.ro.
MODERATOR
av. Mihaela OLARU
JURNALIST TV
Raluca AMZĂR
REALIZATOR
Ileana GAIŢĂ
PRODUCĂTOR
Mihaela GRECU